钦定古今图书集成/明伦汇编/氏族典/第061卷 > 《廖用贤尚友录》 > 余宗
## 钦定古今图书集成/明伦汇编/氏族典/第061卷 > 《廖用贤尚友录》 > 余宗

按《蒲圻县志》：“宗字叔夏，号襄城，性嗜古，中天启甲子
乡试，选授河南怀庆府孟县。开水利，甦驿困，固城池，
筹饷料，厥功甚钜，题补工部虞衡司主事，改本部都
水司员外郎。时河工告急，敕授督理淮徐中河，兼理
徐、吕二洪等处河务。甫至任，首奏《分任河工》一疏，奉
旨报可。邳、宿、丰、砀之间，畚插如云，河道通行，粮运无”
阻。无何，上命科臣某巡视河工；公以“礼际疏缓”，科臣
购他事中之，遂拂衣归。卒年六十九。